En kvinde fra Syd- og Sønderjylland blev mandag aften så bange for en eddekop, at hun valgte at ringe til politiet og spørge om hjælp.

Politiet har skrevet om episoden på deres Twitter-profil.

En meget stille aften. Mest pudsige anmeldelse var en kvinde, der var bange for en sambo i form af en edderkop. Vejledning givet. #politidk — Sydjyllands Politi (@SjylPoliti) November 3, 2014

Episoden kunne dog løses uden at sende en patruljevogn med udrykning, fortæller politiet til tv2.dk.

- Det er en kvinde, der har ringet ind, om hvad hun skulle gøre ved en edderkop. Hun har vidst fået vide, at hun skulle give den et klap med en avis, fortæller vagtchef Jan Stockholm fra Syd- og Sønderjyllands Politi til tv2.dk

Politiet har ikke hørt mere fra kvinden og vagtchefen kender ikke yderligere til sagen, så formegentlig er situationen blevet løst.